62019TJ0130_INF
A Törvényszék (negyedik tanács) 2021. február 10‑i ítélete –Spadafora kontra Bizottság
(T‑130/19. sz. ügy)
„Közszolgálat – Tisztviselők – Álláshirdetés – Egységvezetői álláshely – A pályázat elutasítása – Középvezetők – A pártatlanság elve – Felelősség”
1.
Intézmények jogi aktusai – A jogszerűség vélelme – Az aktus jogszerűségét megkérdőjelező valószínűsítő körülmények fennállta – Bizonyítási teher
(EUMSZ 288. cikk)
(lásd: 51. és 52. pont)
2.
Az Európai Unió intézményei – A természetes személyek védelme a személyes adatok kezelése vonatkozásában – 45/2001 rendelet – Személyes adatok kezelése – Adatgyűjtés az európai közszolgálatban megüresedett álláshely betöltésére irányuló kiválasztási eljárásban – Megengedhetőség
(45/2001 európai parlamenti és tanácsi rendelet, 5. cikk)
(lásd: 54–57. pont)
3.
Tisztviselők – Sérelmet okozó határozat – Jelentkezés elutasítása – Legkésőbb a panasz elutasításakor teljesítendő indokolási kötelezettség
(Személyzeti szabályzat, 25. cikk, második bekezdés)
(lásd: 58. pont)
4.
Tisztviselők – Betöltetlen álláshely – A pályázók érdemeinek összehasonlító vizsgálata – Az adminisztráció mérlegelési jogköre – Bírósági felülvizsgálat – Korlátok
(Személyzeti szabályzat, 7. és 29. cikk)
(lásd: 62. és 63. pont)
5.
Tisztviselői kereset – Megsemmisítést kimondó ítélet – Joghatások – Az ítéletben foglaltak teljesítéséhez szükséges intézkedések elfogadása – Betöltetlen álláshelyre történő kinevezésről szóló határozat eljárási hiba miatti megsemmisítése – Az eljárási szabályokat tiszteletben tartó, azonos jogi aktus elfogadása – Megengedhetőség – A kinevezés visszaható hatálya előírásának szükségessége – Hiány
(EUMSZ 266. cikk)
(lásd: 82., 90. és 91. pont)
6.
Tisztviselők – Betöltetlen álláshely – A pályázók érdemeinek összehasonlító vizsgálata – Az adminisztráció mérlegelési jogköre – Az eljárásnak a kinevezési határozat uniós bíróság általi megsemmisítését követő folytatása – A pályázók által a két álláshirdetés közötti időszakban megszerzett tapasztalat és oklevelek figyelembevétele – Megengedhetőség
(Személyzeti szabályzat, 7. és 29. cikk)
(lásd: 93. pont)
Tárgy
Az egyrészről az Európai Csalás Elleni Hivatal (OLAF) a CC‑t a [bizalmas] igazgatóság [bizalmas] egysége vezetőjének kinevező 2018. május 18‑i határozatának megsemmisítése iránt, másrészről a Bizottságnak a felperes által az e határozat következtében állítólagosan elszenvedett vagyoni és nem vagyoni kár megtérítésére kötelezése iránt az EUMSZ 270. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék Sergio Spadaforát kötelezi saját költségein felül az Európai Bizottság és a CC részéről felmerült költségek viselésére.